ΚΑΝΟΝΙΣΜΟΣ (ΕΚ) αριθ. 973/95 ΤΗΣ ΕΠΙΤΡΟΠΗΣ της 28ης Απριλίου 1995 για την τροποποίηση του κανονισμού (ΕΟΚ) αριθ. 437/95 περί καθορισμού των τρόπων χορήγησης μιας ειδικής επιστροφής κατά την εξαγωγή προς ορισμένες τρίτες χώρες προϊόντων του τομέως του κρέατος πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργάνωσης των αγορών στον τομέα του κρέατος πουλερικών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 9 παράγραφος 3 και το άρθρο 15,

τον κανονισμό (ΕΟΚ) αριθ. 2779/75 του Συμβουλίου της 29ης Οκτωβρίου 1975 για τον καθορισμό , στον τομέα του κρέατος πουλερικών, των γενικών κανόνων σχετικά με τη χορήγηση των επιστροφών κατά την εξαγωγή, και των κριτηρίων προσδιορισμού του ύψους τους (3), και ιδίως το άρθρο 7 παράγραφος 3,

Εκτιμώντας:

ότι ο κανονισμός (ΕΚ) αριθ. 437/95 της Επιτροπής (4) έχει θεσπίσει τις λεπτομέρειες σχετικά με τη χορήγηση μίας ειδικής επιστροφής κατά την εξαγωγή προς ορισμένες τρίτες χώρες προϊόντων του τομέως του κρέατος πουλερικών 7 ότι, υπό το φως της εμπειρίας που έχει αποκτηθεί, πρέπει να διευκολυνθούν οι όροι πρόσβασης σ' αυτήν την ειδική επιστροφή 7 ότι, δεδομένης της κατάστασης που επικρατεί επί του παρόντος στην αγορά κρέατος πουλερικών, χρειάζεται να ανοιχθεί για νέα προϊόντα το δικαίωμα αυτής της ειδικής επιστροφής 7 ότι πρέπει στην αίτηση για πιστοποιητικό να αναφέρονται τα διάφορα προϊόντα για τα οποία ζητείται μια ειδική επιστροφή 7 ότι πρέπει να περιοριστεί, προς αποφυγήν κερδοσκοπίας, ο αριθμός των αιτήσεων που δικαιούται να υποβάλει κάθε εμπορευόμενος 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Κρέατος Πουλερικών και των Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στην πρώτη παράγραφο του πρώτου άρθρου του κανονισμού (ΕΚ) αριθ. 437/95,

1. το πρώτο εδάφιο αντικαθίσταται από το ακόλουθο κείμενο:

«1. Μια ειδική επιστροφή χορηγείται για τα ακόλουθα προϊόντα:

- κοτόπουλα μη τεμαχισμένα που υπάγονται στους κωδικούς 0207 21 10 900 και 0207 21 90 190,

- τεμάχια από κοτόπουλα που υπάγονται στους κωδικούς 0207 41 11 900 και 0207 41 71 190,

- τεμάχια από γαλοπούλες που υπάγονται στους κωδικούς 0207 42 51 000 και 0207 42 10 990,

εφόσον τηρούνται οι ακόλουθες προϋποθέσεις:» 7 2. στο στοιχείο γ), το ποσό των «500 τόνων» αντικαθίσταται από το ποσό των «300 τόνων» 7 3. προστίθεται το ακόλουθο στοιχείο η):

«(η) ένας αιτών δεν δύναται να υποβάλει παρά μία αίτηση μόνο 7 η αίτηση για πιστοποιητικό δεν μπορεί να είναι αποδεκτή παρά μόνο εφόσον ο αιτών δηλώνει γραπτώς ότι δεν έχει υποβάλει, και δεσμεύεται να μην υποβάλει, εντός της τρέχουσας εβδομάδας άλλες αιτήσεις στο κράτος μέλος στο οποίο υποβάλλεται η αίτηση, ή σε κάποιο άλλο κράτος μέλος 7 σε περίπτωση που ένας αιτών υποβάλει περισσότερες της μιας αιτήσεις, καμία από αυτές τις αιτήσεις δεν μπορεί να είναι αποδεκτή 7 μία αίτηση είναι δυνατόν να αφορά περισσότερα του ενός προϊόντα 7 στην περίπτωση αυτή, όλοι οι κωδικοί ΣΟ και η αντίστοιχη περιγραφή πρέπει να εγγράφονται, αντιστοίχως, στο τετραγωνίδιο 15 και 16.».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Απριλίου 1995.

Για την Επιτροπή Franz FISCHLER Μέλος της Επιτροπής